На основу Решења Привредног суда у Новом Саду од 06.04.2015. године , правоснажно 28.04.2015.године, о проглашењу банкротства стечајног дужника, ст.бр.44/2015 а у складу са чланoвима 131.,132. и133. Закона о стечају («*Службени гласник Р. Србије» број 104/2009*) и Националним стандардом број 5 о начину и поступку уновчења имовине стечајног дужника («*Службени гласник Р. Србије» број 13/2010.*)

**ЗОНЕД ГРАЂЕВИНАР ДОО у стечају из Новог Сада, Булевар ослобођења бр.88**

**ОГЛАШАВА**

**продају имовине јавним надметањем**

**Предмет продаје је непокретна и покретна имовина у 4 (четири) продајне целине :**

|  |  |
| --- | --- |
| **I целина**-плацеви на Мишелуку III – градско грађевинско земљиште у Петроварадину власништво стечајног дужника , потес Алибеговац, катастарске парцеле број 4151/1, идеални део 416/1134,  4151/3 право својине 1/1 и 4151/4 право својине 1/1 К.О.Петроварадин, укупне површине 3390 м2  **Почетна цена износи 4.146.000,00 динара. Депозит износи 1.700.000,00 динара.**  **II целина**-Магацин М-2 површине 25 m2 у сутерену стамбено пословне зграде у Новом Саду, Футошка 36-38, улаз и из Ж. Поповића 2-6 , парцела бр.10358/1 К.О. Нови Сад I власништво стечајног дужника  **Почетна цена износи 306.500,00 динара. Депозит износи 125.000,00 динара.**  **III целина**-Магацин М-4 површине 36 м2 у сутерену стамбено пословне зграде у Новом Саду, Футошка 36-38, улаз и из Ж. Поповића 2-6 , парцела бр.10358/1 К.О. Нови Сад I власништво стечајног дужника  **Почетна цена износи 441.000,00 динара. Депозит износи 180.000,00 динара.**  **IV целина**-покретна имовина-залихе трговачке робе : опрема за купатило и остало по пописној листи од 29.12.2014.  **Почетна цена износи 120.000,00 динара. Депозит износи 50.000,00 динара.** |  |

Право на учешће у куповини имају сва правна и физичка лица која:

1. након добијања профактуре, изврше уплату ради откупа продајне документације у износу од 10.000,00 динара за продајну целину I и 5.000,00 динара за продајне целине II, III и IV (профактура се може преузети сваког радног дана до 19.02.2016.године уз претходни договор са стечајним управником)
2. уплате депозит на текући рачун стечајног дужника број **330-0000015008144-50** који се води код Credit Agricole bank АД Нови Сад , или положе неопозиву, првокласну банкарску гаранцију наплативу на први позив, најкасније 5 радних дана пре одржавања продаје (рок за уплату депозита је 19.02.2016.г). У случају да се као депозит положи првокласна банкарска гаранција, оригинал исте се ради провере заједно са обрасцем пријаве доставља стечајном управнику искључиво лично најкасније до 19.02.2016. Уколико на јавном надметању победи Купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, а пре потписивања купопродајног уговора, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације.

Након уплате депозита а најкасније **5 радних дана** пре одржавања јавног надметања (закључно са 19.02.2016) потенцијални купци ради правовремене евиденције морају предати образац пријаве за учешће, стечајном управнику и изјаву о губитку права на враћање депозита. У случају да је учесник који предаје пријаву правно лице стечајном управнику се предаје ОП образац и извод из регистрације.

Имовина се може разгледати након откупа продајне документације сваког радног дана у договору са стечајним управником а најкасније 7 дана пре заказане продаје. Имовина се продаје у виђеном стању без гаранције стечајног управника у погледу евентуалних недостатака на предмету продаје.

**Јавно надметање одржаће се дана** **26.02.2016. године у 15.15 часова на адреси: АГЕНЦИЈА АССИСТ НАРОДНОГ ФРОНТА 73 (ПЦ АТРИЈУМ) НОВИ САД**

**Регистрација учесника** почиње у 14.00 часова, а завршава се у 15.00 часова на истој адреси.

**Стечајни управник спроводи јавно надметање тако што:** 1.региструје лица која имају право учешћанајавном надметању 2. отвара јавно надметање читајући правила надметања, 3.позива учеснике да прихвате понуђену цену према унапред утврђеним корацима увећања 4. одржава ред на јавном надметању , 5. проглашава купца учесника који је прихватио највећу понуђену цену, 6.потписује записник.

Купопродајни уговор се потписује у року од 5(пет) радних дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене пре потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2(два) радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3(три) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача депозит(гаранција) се враћа у року од 5(пет) дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Купац сноси све трошкове настале у вези са продајом, укључујући трошкове пореских обавеза, финансијских трансакција као и трошкове овере купопродајног уговора.

**Овлашћено лице: стечајни управник Игор Секереш, контакт тел.: 060-625 99 33, 021-557-631**